pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.แนะดูแลสุขภาพผู้สูงอายุ เด็กเล็กเดินทางท่องเที่ยวเทศกาลปีใหม่
วันเสาร์ที่ 29 ธันวาคม 2561
สธ.แนะดูแลสุขภาพผู้สูงอายุ เด็กเล็กเดินทางท่องเที่ยวเทศกาลปีใหม่
กระทรวงสาธารณสุข แนะผู้สูงอายุ เด็กเล็ก และผู้มีโรคประจําตัว ดูแลสุขภาพให้พร้อมเดินทางช่วงเทศกาลปีใหม่ ป้องกันการเจ็บป่วยจากสภาพภูมิอากาศเปลี่ยนแปลง สถานที่ต่าง ๆ แออัดมีคนอยู่ร่วมกันจํานวนมาก ความอ่อนเพลียจากการใช้เวลาเดินทางนานกว่าปกติ
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า ช่วงเทศกาลปีใหม่ ประชาชนเดินทางกลับภูมิลําเนาและท่องเที่ยว ทําให้สถานที่ต่าง ๆ แออัด มีคนอยู่รวมกันจํานวนมาก ใช้เวลาเดินทางนานกว่าปกติ รวมทั้งสภาพภูมิกาศเปลี่ยนแปลง กระทรวงสาธารณสุข มีความห่วงใยสุขภาพของประชาชนที่อาจเกิดการเจ็บป่วยได้ง่ายขึ้น โดยเฉพาะกลุ่มเปราะบาง ได้แก่ ผู้สูงอายุ เด็กเล็ก หญิงตั้งครรภ์ ผู้มีโรคประจําตัว ร่างกายอาจอ่อนเพลีย ปรับตัวไม่ทัน โดยเฉพาะโรคระบบทางเดินหายใจ เช่น ไข้หวัด ไข้หวัดใหญ่ หอบหืด ข้อมูลสํานักระบาดวิทยาในรอบ 3 เดือน ตั้งแต่ 1 ตุลาคม – 24 ธันวาคม 2561 พบผู้ป่วยไข้หวัดใหญ่ 36,046 ราย เสียชีวิต 1 ราย
“ขอให้ดูแลความอบอุ่นของร่างกาย ต้องสวมเสื้อผ้าให้ความอบอุ่นอย่างเพียงพอ สําหรับเด็กเล็ก ระบบภูมิคุ้มกันยังไม่สมบูรณ์ จะมีโอกาสรับเชื้อโรคมากขึ้น ขอให้หลีกเลี่ยงการอยู่ในสถานที่แออัด โดยเฉพาะห้องแอร์หรือบริเวณที่อากาศถ่ายเทไม่สะดวก ซึ่งเพิ่มความเสี่ยงได้รับเชื้อโรคติดต่อทางละอองฝอยจากการไอหรือจาม รวมทั้งโรคติดเชื้อระบบทางเดินอาหารจากการรับประทานอาหารนอกบ้าน” นายแพทย์สุขุมกล่าว
นายแพทย์สุขุมกล่าวต่อว่า ขอให้วางแผนการเดินทาง เตรียมยาประจําตัวทั้งของผู้สูงอายุและเด็กเล็ก หากเดินทางด้วยรถยนต์ส่วนตัวระยะทางไกลควรหยุดพักทุก 2 ชม. เพื่อลดความเครียดจากการอุดอู้ที่ต้องอยู่ในยานพาหนะเป็นเวลานาน ควรล้างมือบ่อย ๆ โดยเฉพาะก่อนรับประทานอาหาร และหลังจากทํากิจกรรมต่าง ๆ นอกจากนี้ควรเตรียมยาสามัญประจําบ้าน เช่น ยาลดไข้ ยาลดน้ํามูก ยาแก้แพ้ ปรอทวัดไข้ ยาทาแก้แมลงสัตว์กัดต่อย ทั้งนี้ หากเจ็บป่วย มีไข้สูง ควรหลีกเลี่ยงการเดินทางไกล พักผ่อนอยู่ที่บ้าน เช็ดตัวบ่อย ๆ หากกินยาลดไข้แล้วไม่ดีขึ้นภายใน 1- 2 วันขอให้ไปพบแพทย์ แต่หากเจ็บป่วยฉุกเฉินวิกฤตขณะเดินทาง ขอให้ไปพบแพทย์โรงพยาบาลที่ใกล้ที่สุด หรือโทร 1669
************************************************ 29 ธันวาคม 2561
รัฐบาลไทย-ข่าวทำเนียบรัฐบาล-สธ.แนะวิถีใหม่บ้านพักผู้สูงอายุ คัดกรอง-สวมหน้ากาก-เว้นห่าง-ห้ามหอม ป้องกัน Covid-19 [กระทรวงสาธารณสุข]
วันศุกร์ที่ 19 มิถุนายน 2563
สธ.แนะวิถีใหม่บ้านพักผู้สูงอายุ คัดกรอง-สวมหน้ากาก-เว้นห่าง-ห้ามหอม ป้องกัน Covid-19 [กระทรวงสาธารณสุข]
สธ.แนะวิถีใหม่บ้านพักผู้สูงอายุ คัดกรอง-สวมหน้ากาก-เว้นห่าง-ห้ามหอม ป้องกัน Covid-19
กรมสนับสนุนบริการสุขภาพ (กรม สบส.) กระทรวงสาธารณสุข (สธ.) แนะแนวปฏิบัติป้องกันการแพร่เชื้อโรค Covid-19 ในสถานดูแลผู้สูงอายุและผู้มีภาวะพึ่งพิง ต้องคัดกรอง สวมหน้ากาก เว้นระยะห่าง งดกอดหอม เข้าเยี่ยมได้ครั้งละ 1 คน/ไม่เกิน 30 นาที ผู้สูงอายุเข้าใหม่ต้องมีผลตรวจโรค Covid-19 แยกห้องติดตามอาการ 14 วันก่อนย้ายเข้าที่พักในพื้นที่ปกติ
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า สถานดูแลผู้สูงอายุและผู้มีภาวะพึ่งพิงเป็นสถานประกอบการที่มีผู้สูงอายุอยู่เป็นจํานวนมาก ทั้งช่วยเหลือตนเองได้ และไม่สามารถช่วยเหลือตนเองได้ ทําให้เสี่ยงต่อการรับเชื้อโรคติดเชื้อไวรัสโคโรนา 2019 หรือ Covid-19 กรม สบส.ได้ตระหนักถึงผลกระทบดังกล่าว จึงออกแนวทางการปฏิบัติสําหรับกิจการดูแลผู้สูงอายุและผู้มีภาวะพึ่งพิงแบบพักค้างคืนที่ได้รับอนุญาตให้เปิดบริการ เพื่อให้สามารถเปิดบริการได้อย่างปลอดภัย มีมาตรฐาน และควบคุมการระบาดของโรค
ด้านดร.สุวภรณ์ แนวจําปา ผู้อํานวยการกองสถานประกอบการเพื่อสุขภาพ ได้ให้รายละเอียดเกี่ยวกับแนวทางดังกล่าวว่า กรม สบส. ได้ออกแนวทางแบ่งเป็น 7 ส่วนได้แก่ 1)ผู้ประกอบการ กําหนดให้มีจุดคัดกรองตรวจวัดอุณหภูมิผู้รับ/ผู้ให้บริการ จัดให้มีพื้นที่สําหรับเยี่ยมญาติแยกจากห้องพักผู้สูงอายุ จํากัดการเข้าเยี่ยมได้ครั้งละ 1 คน/ไม่เกิน 30 นาที จัดให้มีบริการชําระเงินที่ปลอดภัย เช่น Online Payment หลีกเลี่ยงการจัดกิจกรรมที่ต้องรวมกลุ่มกันเป็นจํานวนมาก 2)ผู้ดําเนินการ ควบคุมดูแลการบริการ อุปกรณ์ เครื่องมือเครื่องใช้ จัดแยกอาหารเฉพาะบุคคล จัดเตรียมห้องแยกสําหรับผู้สูงอายุหลังกลับจากโรงพยาบาล 3)ผู้ดูแลผู้สูงอายุ ล้างมือทุกครั้ง ระมัดระวังการสัมผัสใกล้ชิด สวมหน้ากากอนามัย และFace shield หรือแว่นตา สังเกตอาการทางสุขภาพของผู้สูงอายุ อาบน้ํา สระผม และเปลี่ยนเสื้อผ้าใหม่ทันทีหลังกลับมาจากข้างนอก 4)ผู้สูงอายุ(รายเก่า) สวมหน้ากากอนามัยตลอดเวลาเมื่อมีการทํากิจกรรม/ใกล้ชิดบุคคลอื่น/เดินทางออกนอกสถานดูแล ให้ความร่วมมือในการตรวจวัดอุณหภูมิร่างกายและสัญญาณชีพต่างๆ ปฏิบัติตามคําแนะนําของสถานประกอบการอย่างเคร่งครัด 5)ผู้สูงอายุ(รายใหม่) ต้องมีผลตรวจโรคโควิด-19 มาแสดง ให้ความร่วมมือแยกห้องติดตามอาการ 14 วัน 6)ผู้มาติดต่อ/เข้าเยี่ยม งดกอดหอม งดการพาผู้สูงอายุออกนอกสถานประกอบการ เว้นแต่พาไปพบแพทย์ตามแผนการรักษา หากมีประวัติเดินทางมาจากพื้นที่เสี่ยงในระยะเวลา 14 วันก่อนหน้า ให้งดเยี่ยมเด็ดขาด 7)พนักงานทําความสะอาด ต้องสวมอุปกรณ์ป้องกัน เช่น หมวกคลุมผม หน้ากากอนามัย ถุงมือ Face shield หรือแว่นตา ทําความสะอาดหรือเปลี่ยนอุปกรณ์สิ่งของทุกครั้งหลังให้บริการ ทําความสะอาดบริเวณที่มีคนสัมผัสร่วมกัน เช่น ลูกบิดประตู ทุก 2 ชั่วโมง ส่วนห้องสุขาควรทําความสะอาดทุกครั้งหลังมีการใช้บริการ กรณีห้องสุขารวมต้องทําทุก 1 ชั่วโมง เป็นต้น. *** 19 มิถุนายน 2563
รัฐบาลไทย-ข่าวทำเนียบรัฐบาล-กระบวนการตรวจสอบผู้ที่ได้รับเงิน 5,000 บาท ตามมาตรการ ‘เราไม่ทิ้งกัน’ ว่าได้รับผลกระทบจากไวรัสโควิด-19 จริงหรือไม่ หน่วยงานรัฐจะทราบได้อย่างไร ??
วันศุกร์ที่ 17 เมษายน 2563
กระบวนการตรวจสอบผู้ที่ได้รับเงิน 5,000 บาท ตามมาตรการ ‘เราไม่ทิ้งกัน’ ว่าได้รับผลกระทบจากไวรัสโควิด-19 จริงหรือไม่ หน่วยงานรัฐจะทราบได้อย่างไร ??
กระบวนการตรวจสอบผู้ที่ได้รับเงิน 5,000 บาท ว่าได้รับผลกระทบจริงหรือไม่ จะทราบได้อย่างไร ??
Q: กระบวนการตรวจสอบผู้ที่ได้รับเงิน 5,000 บาท ตามมาตรการ ‘เราไม่ทิ้งกัน’ ว่าได้รับผลกระทบจากไวรัสโควิด-19 จริงหรือไม่ หน่วยงานรัฐจะทราบได้อย่างไร ??
A : 1.กระทรวงการคลัง จะนําข้อมูลของผู้ลงทะเบียนไปตรวจสอบคุณสมบัติหลายด้านประกอบกันจากฐานข้อมูลทุติยภูมิของหน่วยงานรัฐที่เกี่ยวข้อง เช่น กรมการปกครอง สํานักงานประกันสังคม กรมขนส่งทางบก กระทรวงศึกษาธิการ กระทรวงเกษตรและสหกรณ์ กระทรวงท่องเที่ยวและกีฬา เป็นต้น รวมถึงการพิจารณาข้อมูลที่ผู้ลงทะเบียนได้กรอกไว้ในขั้นตอนของการลงทะเบียนประกอบด้วย
2.กระทรวงการคลัง อาจขอให้ตอบแบบสอบถามเพิ่มเติม หรือส่งเจ้าหน้าที่ลงพื้นที่ตรวจสอบเพื่อยืนยันตัวตนและความเดือดร้อนของผู้ลงทะเบียน เพื่อให้มั่นใจได้ว่าสามารถจัดสรรเยียวยาให้กับผู้ที่สมควรจะได้รับอย่างแท้จริง ตามกลุ่มผู้ได้รับผลกระทบจากไวรัสโควิด-19
รัฐบาลไทย-ข่าวทำเนียบรัฐบาล-รมว.ยุติธรรม นำคณะผู้บริหารฯ ลงพื้นที่ นำความยุติธรรมสู่หมู่บ้าน นำบริการรัฐสู่ประชาชน จ.สุรินทร์
วันเสาร์ที่ 12 สิงหาคม 2560
รมว.ยุติธรรม นําคณะผู้บริหารฯ ลงพื้นที่ นําความยุติธรรมสู่หมู่บ้าน นําบริการรัฐสู่ประชาชน จ.สุรินทร์
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ลงพื้นที่พบปะประชาชนจังหวัดสุรินทร์ ใน "โครงการยุติธรรมสู่หมู่บ้าน นําบริการรัฐสู่ประชาชน "ครั้งที่ ๕ ประจําปีงบประมาณ พ.ศ. ๒๕๖๐
เมื่อวันพุธที่ ๙ สิงหาคม ๒๕๖๐ เวลา ๐๙.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ลงพื้นที่พบปะประชาชนจังหวัดสุรินทร์
ใน "โครงการยุติธรรมสู่หมู่บ้าน นําบริการรัฐสู่ประชาชน "ครั้งที่ ๕ ประจําปีงบประมาณ พ.ศ. ๒๕๖๐
เพื่อมอบนโยบายการอํานวยความยุติธรรมระดับพื้นที่ และติดตามการดําเนินงานของหน่วยงานในสังกัดกระทรวงยุติธรรมจังหวัดสุรินทร์
โดยเยี่ยมชมการดําเนินงานของเรือนจําชั่วคราวโคกตาบัน ภายใต้โครงการกําลังใจในพระดําริ พระเจ้าหลานเธอ พระองค์เจ้าพัชรกิติยาภา
โอกาสนี้ รัฐมนตรีว่าการกระทรวงยุติธรรม ได้กล่าวว่า นับเป็นพระกรุณาธิคุณหาที่สุดมิได้ที่พระเจ้าหลานเธอพระองค์เจ้าพัชรกิติยาภา
ได้ประทานแนวคิดปรัชญาเศรษฐกิจพอเพียงให้มาปรับใช้ในเรือนจําเพื่อเป็นการเตรียมความพร้อมให้กับผู้ต้องขัง
และทําให้เป็นเรือนจําที่มีความเข้มแข็ง ภายใต้ชื่อ "ชุมชนโคกตาบัน" จึงถือว่าผู้ต้องขังทุกคนเป็น "สมาชิกโคกตาบัน"
ที่จะต้องช่วยกันรักษาและร่วมมือทําให้ชุมชนนี้เป็นพื้นที่สําหรับการฝึกและพัฒนาจิตใจ ในการเตรียมความพร้อมก่อนกลับคืนสู่สังคมต่อไป
ซึ่งผู้บริหารกระทรวงยุติธรรมพร้อมให้การสนับสนุนและเป็นกําลังใจให้กับผู้ต้องขังทุกคน
ที่จะกลับคืนสู่สังคมและยึดตามแนวทางการดําเนินชีวิตเศรษฐกิจพอเพียง
หลังจากนั้น เวลา ๑๐.๓๐ น. ณ อาคารบูรณาการกระทรวงยุติธรรม จังหวัดสุรินทร์
รัฐมนตรีว่าการกระทรวงยุติธรรม ได้ประชุมเพื่อมอบนโยบายและให้กําลังใจแก่เจ้าหน้าที่ที่ปฏิบัติงานของสํานักงานคุมประพฤติจังหวัดสุรินทร์
สถานพินิจและคุ้มครองเด็กและเยาวชนจังหวัดสุรินทร์ สํานักงานบังคับคดีจังหวัดสุรินทร์ และสํานักงานยุติธรรมจังหวัดสุรินทร์
โดยขอให้หน่วยงานในพื้นที่ได้ศึกษาสภาพปัญหาการอํานวยความยุติธรรมในพื้นที่ว่าเป็นอย่างไร
เพื่อสะท้อนปัญหาที่แท้จริง และนําไปสู่แนวทางการแก้ไขปัญหาการอํานวยความยุติธรรมให้แก่ประชาชน
โดยให้ยึดประชาชนเป็นศูนย์กลาง ทั้งในส่วนการให้คําปรึกษา การให้ความรู้ รวมทั้งการติดตามผลการแก้ไขปัญหาจนแล้วเสร็จ
เพื่อการลดความเหลื่อมล้ําในสังคม และให้ประชาชนได้เข้าถึงกระบวนการยุติธรรมด้วยความสะดวก รวดเร็ว ประหยัด และเป็นธรรม
รัฐบาลไทย-ข่าวทำเนียบรัฐบาล-นายกรัฐมนตรีประกาศวิสัยทัศน์มุ่งสู่การเป็นรัฐบาลดิจิทัล
วันจันทร์ที่ 20 มีนาคม 2560
นายกรัฐมนตรีประกาศวิสัยทัศน์มุ่งสู่การเป็นรัฐบาลดิจิทัล
นายกรัฐมนตรีประกาศวิสัยทัศน์มุ่งสู่การเป็นรัฐบาลดิจิทัลในอีก 5 ปีข้างหน้า ตามแผนแผนพัฒนารัฐบาลดิจิทัลของประเทศไทย ปี 2560 – 2564 โดยบูรณาการเชื่อมโยงข้อมูลของหน่วยงานภาครัฐ
ต่อจากนี้ไป ขอเชิญรับฟังไทยคู่ฟ้า ครับ
นายกรัฐมนตรีประกาศวิสัยทัศน์มุ่งสู่การเป็นรัฐบาลดิจิทัลในอีก 5 ปีข้างหน้า ตามแผนแผนพัฒนารัฐบาลดิจิทัลของประเทศไทย ปี 2560 – 2564 โดยบูรณาการเชื่อมโยงข้อมูลของหน่วยงานภาครัฐ นําเทคโนโลยีและอุปกรณ์ดิจิทัลมาสนับสนุนการปฏิบัติงานเพื่อยกระดับงานบริการให้มีประสิทธิภาพ ประหยัด และคุ้มค่า โดยในปีที่ผ่านมาได้เริ่มปรับปรุงการทํางาน เช่น ลดสําเนากระดาษ ติดตั้งตู้บริการอเนกประสงค์ให้ประชาชนตรวจสอบข้อมูลของตนเองทั้งข้อมูลทะเบียนราษฎร์และสิทธิการรักษาพยาบาล บริการเริ่มต้นธุรกิจผ่านระบบออนไลน์ จัดทําและเชื่อมโยงฐานข้อมูลเกษตรกร การใช้และถือครองที่ดิน เป็นต้น ทั้งนี้ รัฐบาลตั้งเป้าเพิ่มขีดความสามารถในการแข่งขันของไทยและรองรับการก้าวสู่ประเทศไทย 4.0 ต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. ให้ สมาคมอุตสาหกรรมปูนซีเมนต์ไทย เข้าพบหารือแนวทางการขับเคลื่อนการลดการปล่อยก๊าซเรือนกระจก
วันอังคารที่ 19 พฤศจิกายน 2562
ทส. ให้ สมาคมอุตสาหกรรมปูนซีเมนต์ไทย เข้าพบหารือแนวทางการขับเคลื่อนการลดการปล่อยก๊าซเรือนกระจก
ทส. ให้ สมาคมอุตสาหกรรมปูนซีเมนต์ไทย เข้าพบหารือแนวทางการขับเคลื่อนการลดการปล่อยก๊าซเรือนกระจก
ทส. ให้ สมาคมอุตสาหกรรมปูนซีเมนต์ไทย เข้าพบหารือแนวทางการขับเคลื่อนการลดการปล่อยก๊าซเรือนกระจก
วันที่ 18 พฤศจิกายน 2562 ณ ห้องประชุมชั้น 20 กระทรวงทรัพยากรธรรมชาติและสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม ให้นายศิวะ มหาสันทนะ พร้อมด้วยคณะผู้แทนสมาคมอุตสาหกรรมปูนซีเมนต์ไทย เข้าพบเพื่อหารือแนวทางการมีส่วนร่วมของภาคอุตสาหกรรมในการขับเคลื่อนการลดการปล่อยก๊าซเรือนกระจกให้บรรลุเป้าหมายและมุ่งสู่การพัฒนาที่ยั่งยืน โดยในการหารือในครั้งนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวขอบคุณและจะนําข้อเสนอดังกล่าวมอบหมายให้หน่วยงานที่เกี่ยวข้องพิจารณาต่อไป
รัฐบาลไทย-ข่าวทำเนียบรัฐบาล-รองปลัดฯ อภิจิณ เปิดงาน Asia Pacific General Galvanizing Association (APGGGA) 2019
วันพุธที่ 24 กรกฎาคม 2562
รองปลัดฯ อภิจิณ เปิดงาน Asia Pacific General Galvanizing Association (APGGGA) 2019
นายอภิจิณ โชติกเสถียร รองปลัดกระทรวงอุตสาหกรรม  เป็นประธานเปิดงาน Asia Pacific General Galvanizing Association (APGGGA) 2019  งานแสดงเทคโนโลยีเกี่ยวกับการชุบสังกะสีแบบจุ่มร้อนระดับโลก ครั้งที่ 11
กรุงเทพฯ : วันนี้ (24 กรกฎาคม 2562) นายอภิจิณ โชติกเสถียร รองปลัดกระทรวงอุตสาหกรรม เป็นประธานเปิดงาน Asia Pacific General Galvanizing Association (APGGGA) 2019 งานแสดงเทคโนโลยีเกี่ยวกับการชุบสังกะสีแบบจุ่มร้อนระดับโลก ครั้งที่ 11 โดยมีนายวัฒนา สุจิตรานุรักษ์ ประธานสมาคมชุบสังกะสีไทย และ Mr.Zhang Qifu (นายจาง อีฟู) ประธานสมาคมชุบสังกะสีภูมิภาคเอเชีย-แฟซิฟิก ให้การต้อนรับ ณ โรงแรมเซ็นทารา แกรนด์ แอท เซ็นทรัลเวิลด์
งาน Asia Pacific General Galvanizing Association (APGGGA) 2019 เป็นงานแสดงเทคโนโลยีเกี่ยวกับ
การชุบสังกะสีแบบจุ่มร้อนระดับโลก และมีการประชุมผู้เชี่ยวชาญด้านการชุบสังกะสีแบบจุ่มร้อน ผู้ผลิตเครื่องจักร และอุปกรณ์ที่เกี่ยวข้องกับอุตสาหกรรมการชุบสังกะสี หน่วยงานภาครัฐ สถาบันการศึกษา สถาบันวิจัย เอกชน ทั้งไทยและต่างประเทศ และร่วมถึงมีการจัดแสดงนวัตกรรมการชุบสังกะสีจากบริษัทชั้นนําเกี่ยวกับการชุบสังกะสีแบบจุ่มร้อนทั้งจากประเทศไทยและต่างประเทศในภูมิภาคเอเชียแปซิฟิก อีกด้วย
รัฐบาลไทย-ข่าวทำเนียบรัฐบาล-มหาดไทยเชิญชวนประชาชนทุกหมู่เหล่าร่วมกิจกรรมเนื่องในวันเฉลิมพระชนมพรรษาพระบาทสมเด็จพระเจ้าอยู่หัว ประจำปีพุทธศักราช 2562 พร้อมกันทั่วประเทศ
วันอังคารที่ 30 กรกฎาคม 2562
มหาดไทยเชิญชวนประชาชนทุกหมู่เหล่าร่วมกิจกรรมเนื่องในวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2562 พร้อมกันทั่วประเทศ
มหาดไทยเชิญชวนประชาชนทุกหมู่เหล่าร่วมกิจกรรมเนื่องในวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2562 พร้อมกันทั่วประเทศ
เมื่อวันที่ 26 ก.ค. 62 นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่กระทรวงมหาดไทยได้แจ้งให้ทุกจังหวัด และอําเภอทั่วประเทศ ดําเนินการเตรียมการจัดกิจกรรมเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2562
นายฉัตรชัย พรหมเลิศ กล่าวว่า เนื่องในโอกาสอันเป็นมงคลยิ่งนี้ ขอเชิญชวนพี่น้องประชาชนทุกภาคส่วน และจิตอาสา ทั่วประเทศ เข้าร่วมกิจกรรมในวันอาทิตย์ที่ 28 กรกฎาคม 2562 เริ่มตั้งแต่เวลา 07:30 น. พิธีทําบุญตักบาตรพระสงฆ์และสามเณรจํานวน 68 รูปหรือจํานวนตามที่จังหวัดเห็นเหมาะสม ณ สถานที่ที่จังหวัดและอําเภอกําหนด จากนั้นในเวลา 10:00 น. พิธีเปิดโครงการ 1 จังหวัด 1 ถนนเฉลิมพระเกียรติ ณ บริเวณถนนเฉลิมพระเกียรติที่จังหวัดกําหนด และในเวลา 19:30 น. พิธีถวายเครื่องราชสักการะและพิธีจุดเทียนถวายพระพรชัยมงคล ณ สถานที่ที่จังหวัดและอําเภอกําหนด รวมทั้งการจัดกิจกรรมบําเพ็ญสาธารณประโยชน์อื่น ๆ ตลอดทั้งวัน เช่น การเลี้ยงอาหารกลางวันผู้ด้อยโอกาส คนชรา และกิจกรรมสาธารณประโยชน์กุศลอื่น ๆ ตามที่จังหวัดและหน่วยงานภาครัฐ ภาคเอกชน จัดขึ้น นอกจากนี้ ที่ศาลากลางจังหวัด และที่ว่าการอําเภอ ทั่วประเทศ ยังเปิดให้ประชาชนร่วมลงนามถวายพระพรชัยมงคล ถึงวันที่ 4 สิงหาคม 2562
นายฉัตรชัย พรหมเลิศ กล่าวเพิ่มเติมว่า ขอเชิญชวนพี่น้องประชาชนร่วมแต่งกายด้วยเสื้อสีเหลือง เข้าร่วมกิจกรรมต่าง ๆ ที่จัดขึ้นในวันที่ 28 กรกฎาคม 2562 ทุกพื้นที่ทั่วประเทศ เพื่อเป็นการเฉลิมพระเกียรติและแสดงความจงรักภักดีโดยพร้อมเพรียงกัน
รัฐบาลไทย-ข่าวทำเนียบรัฐบาล-บอร์ดค่าจ้าง ยังไม่เคาะ 46 จว.ไม่ขอขึ้น นัดใหม่ ปลายเม.ย.นี้
วันพุธที่ 13 มีนาคม 2562
บอร์ดค่าจ้าง ยังไม่เคาะ 46 จว.ไม่ขอขึ้น นัดใหม่ ปลายเม.ย.นี้
“จรินทร์ จักกะพาก” ปลัดกระทรวงแรงงาน ในฐานะประธานบอร์ดค่าจ้าง เผย มติที่ประชุมยังไม่สรุปผลปรับขึ้นค่าจ้างขั้นต่ํา ขอดูข้อมูลประกอบจากจังหวัดที่ไม่ขอปรับขึ้น 46 จังหวัด ให้บอร์ดนํามาพิจารณาประกอบการตัดสินใจอย่างรอบคอบ เกิดประโยชน์สูงสุดต่อเศรษฐกิจโดยรวม
เมื่อวันที่ 13 มีนาคม 2562 นายจรินทร์ จักกะพาก ปลัดกระทรวงแรงงาน กล่าวภายหลังเป็นประธานการประชุมคณะกรรมการค่าจ้าง ณ ห้องประชุมประสงค์ รณะนันทน์ ชั้น 5 อาคารกระทรวงแรงงานว่า ที่ประชุมได้พิจารณาข้อมูลจากอนุกรรมการค่าจ้างจังหวัด โดยสรุปว่ามีจํานวน 46 จังหวัดที่ไม่ขอขึ้นค่าจ้าง ซึ่งคณะกรรมการค่าจ้างที่ประกอบด้วย ตัวแทนฝ่ายนายจ้าง ฝ่ายลูกจ้าง และฝ่ายรัฐบาล มีมติเห็นชอบที่จะขอข้อมูลจากอนุกรรมการค่าจ้างทั้ง 46 จังหวัดมาพิจารณาข้อมูลเพิ่มเติมเพื่อสรุปเหตุผลที่ไม่ขอปรับขึ้น เพื่อให้คณะกรรมการได้มีข้อมูลเพิ่มเติมในการประกอบการตัดสินใจ
นายจรินทร์ฯ กล่าวต่อว่า ขณะเดียวกันหน่วยงานด้านนโยบาย อาทิ กระทรวงพาณิชย์ ธนาคารแห่งประเทศไทย ให้ความเห็นว่า ขณะนี้ภาวะเศรษฐกิจอยู่ในภาวะที่ไม่แน่นอน ค่าเงินบาทแข็งค่าขึ้น และสงครามทางการค้าระหว่างประเทศ การส่งออกที่ตึงตัว ประกอบกับปัจจัยที่เกี่ยวข้องทั้ง 46 จังหวัด ซึ่งต้องมีข้อมูลที่พร้อมและมีความรอบด้านมาประกอบการตัดสินใจให้คณะกรรมการค่าจ้างเพื่อให้เป็นประโยชน์ต่อเศรษฐกิจของประเทศโดยภาพรวม
สําหรับการพิจารณาการปรับขึ้นค่าจ้างขั้นต่ําในแต่ละครั้ง จะพิจารณาจากหลายปัจจัย อาทิ ดัชนีชี้วัดผู้บริโภค ราคาสินค้าภาพรวม ผลิตภัณฑ์มวลรวมของแต่ละจังหวัด ประสิทธิภาพหรือความสามารถของผู้ประกอบการ และภาพรวมของจังหวัด นํามาประกอบกับภาพรวมของในระดับประเทศ ภาวะเศรฐกิจต่างประเทศที่ใกล้เคียงกัน อย่างไรก็ตามในปีนี้จะต้องพิจารณาการปรับค่าจ้างให้ได้ ซึ่งจะต้องอาศัยปัจจัยรอบด้าน ทั้งตัวชี้วัดเศรษฐกิจไทย และภาวะเศรษฐกิจของประเทศใกล้เคียงและเศรษฐกิจโลกด้วย ทั้งนี้ การประชุมคณะกรรมการค่าจ้างครั้งต่อไปจะกําหนดประชุมในปลายเดือนเมษายนนี้
----------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
13 มีนาคม 2562
รัฐบาลไทย-ข่าวทำเนียบรัฐบาล-ไทย-อินเดีย ร่วมผลักดันการค้าการลงทุน โดยเฉพาะในเขต EEC
วันอาทิตย์ที่ 3 พฤศจิกายน 2562
ไทย-อินเดีย ร่วมผลักดันการค้าการลงทุน โดยเฉพาะในเขต EEC
ไทย-อินเดีย ร่วมผลักดันการค้าการลงทุน โดยเฉพาะในเขต EEC
วันนี้ (วันอาทิตย์ที่ 3 พฤศจิกายน 2562) เวลา 12.25 น. ณ ศูนย์แสดงสินค้าและการประชุม อิมแพค เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พบปะหารือกับนายนเรนทร โมที (H.E. Mr. Narendra Modi) นายกรัฐมนตรีสาธารณรัฐอินเดีย ระหว่างการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญการหารือดังนี้
นายกรัฐมนตรีกล่าวขอบคุณนายกรัฐมนตรีอินเดียที่ตอบรับเชิญเข้าร่วมการประชุมครั้งนี้ และมุ่งหวังว่าจะมีโอกาสต้อนรับนายกรัฐมนตรีสาธารณรัฐอินเดียในโอกาสเยือนไทยอย่างเป็นทางการในปี 2563 พร้อมทั้งชื่นชมความสัมพันธ์ไทยอินเดีย และความสัมพันธ์อาเซียนอินเดียที่มีการพัฒนามากขึ้น
นายกรัฐมนตรีอินเดียชื่นชมความสําร็จการเป็นประธานอาเซียนของไทยในปีนี้ โดยยืนยันว่าอินเดียให้ความสําคัญกับอาเซียนและภูมิภาค ในโอกาสนี้ อินเดียขอให้ไทยเป็นสื่อกลางช่วยให้อินเดียได้ยกระดับการฝึกร่วมทางทหาร Cobra Gold จากการเข้าร่วมการฝึกแบบจํากัดกิจกรรมเป็นสมาชิก Full Participant และนายกรัฐมนตรีอินเดียได้เชิญนายกรัฐมนตรีเข้าร่วมงาน Expo ด้านการป้องกันประเทศ (DEFEXPO 2020) ที่ประเทศอินเดีย ในเดือนกุมภาพันธ์ 2563
ทั้งสองฝ่ายเห็นพ้องให้ขับเคลื่อนและส่งเสริมความร่วมมือระหว่างกันในทุกด้าน โดยทั้งสองฝ่ายควรใช้ประโยชน์จากโอกาส และลู่ทางที่ยังมีอยู่อีกมาก ทั้งนี้ เห็นว่าการจัดการประชุม JC ไทย-อินเดีย ครั้งที่ 8 จะเป็นโอกาสในการรักษาความร่วมมือโดยเฉพาะอย่างยิ่งด้านการค้า โดยนายกรัฐมนตรีขอให้อินเดียพิจารณาลดภาษีนําเข้าสินค้ายางพารา น้ํามันปาล์ม และมันสําปะหลัง ซึ่งตลาดอินเดียมีความต้องการสูง ทั้งนี้ นายกรัฐมนตรีชื่นชมความร่วมมือด้านความเชื่อมโยงระหว่างกัน ทั้งด้าน ทางบก ทางทะเล และทางอากาศ
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐคิวบาประจำประเทศไทยเข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับตำแหน่ง
วันพฤหัสบดีที่ 1 มิถุนายน 2560
เอกอัครราชทูตสาธารณรัฐคิวบาประจําประเทศไทยเข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับตําแหน่ง
เอกอัครราชทูตสาธารณรัฐคิวบาประจําประเทศไทยเข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับตําแหน่ง
วันนี้ (1 มิ.ย. 2560) เวลา 11.00 น. นายเอกตอร์ กอนเด อัลเมย์ดา เอกอัครราชทูตสาธารณรัฐคิวบาประจําประเทศไทย เข้าเยี่ยมคาราวะ นายวิษณุ เครืองาม รองนายกรัฐมนตรี เนื่องในโอกาสรับตําแหน่งเอกอัครราชทูตฯ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีรู้สึกยินดีอย่างยิ่งที่ได้นายเอกตอร์ กอนเด อัลเมย์ดา มาเป็นเอกอัครราชทูตสาธารณรัฐคิวบาประจําประเทศไทย และเชื่อมั่นว่าเอกอัครราชทูตสาธารณรัฐคิวบาจะช่วยส่งเสริมความสัมพันธ์ทวิภาคีระหว่างไทยกับคิวบาให้แน่นแฟ้นมากยิ่งขึ้น ซึ่งเอกอัครราชทูตสาธารณรัฐคิวบาแสดงความขอบคุณที่รองนายกรัฐมนตรีสละเวลาให้เข้าพบในวันนี้ ทั้งนี้ เอกอัครราชทูตสาธารณรัฐคิวบากล่าวในนามของรัฐบาลและประชาชนชาวคิวบา แสดงความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยขอยกย่องพระองค์ในฐานะกษัตริย์ที่ยิ่งใหญ่ของปวงชนชาวไทย ที่ทรงครองราชย์ด้วยธรรมะและมีพระราชจริยาวัตรอันงดงาม
โอกาสนี้ ทั้งสองฝ่ายยินดีกับความสัมพันธ์ระหว่างไทย – คิวบา ที่มีพัฒนาการในเชิงบวกมาโดยตลอด และจะครบรอบ 60 ปี ของการสถาปนาความสัมพันธ์ระหว่างสองประเทศ ในปี พ.ศ. 2561 โดยรองนายกรัฐมนตรีได้กล่าวยืนยันการสนับสนุนข้อมติ เรื่อง Necessity of Ending the Economic, Commercial and Financial Embargo imposed by the United States of America against Cuba ดังเช่นที่ผ่านมา ซึ่งเป็นมติที่คิวบาเรียกร้องให้ประชาคมระหว่างประเทศกดดันให้สหรัฐอเมริกายุติการคว่ําบาตรทางการค้าและเศรษฐกิจต่อคิวบา ตั้งแต่ปี พ.ศ. 2536 เป็นต้นมา ด้านเอกอัครราชทูตสาธารณรัฐคิวบากล่าวขอบคุณการสนับสนุนข้อมติดังกล่าวของไทย และแสดงความยินดีกับการประกาศใช้รัฐธรรมนูญฉบับใหม่ของไทย รวมทั้งการดําเนินนโยบายประเทศไทย 4.0 เพื่อการพัฒนาประเทศอย่างยั่งยืน โดยคิวบาพร้อมที่จะทํางานร่วมกับรัฐบาลไทยเพื่อส่งเสริมความสัมพันธ์กันในด้านต่าง ๆ โดยเฉพาะการท่องเที่ยว กีฬา และการศึกษา ที่คิวบายินดีที่จะแลกเปลี่ยนองค์ความรู้และแนวปฏิบัติที่ดีระหว่างมิตรประเทศ เพื่อกระชับความร่วมมือและความสัมพันธ์ระหว่างไทยกับคิวบาให้ใกล้ชิดยิ่งขึ้น
ในช่วงท้าย ทั้งสองฝ่ายยินดีส่งเสริมความร่วมมือด้านวิทยาศาสตร์และเทคโนโลยีระหว่างกัน โดยเฉพาะความร่วมมือในสาขาเภสัชกรรมและเทคโนโลยีชีวภาพระหว่างบริษัท Siam Bioscience ของไทย และบริษัท CIMAB ของคิวบา ซึ่งเป็นต้นแบบให้กับการพัฒนาความร่วมมือทางวิชาการระหว่างประเทศที่นําไปสู่ความร่วมมือทางธุรกิจระหว่างกัน
รัฐบาลไทย-ข่าวทำเนียบรัฐบาล-กรมการขนส่งทางรางออกประกาศมาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินในทุกเขตท้องที่ ทั่วราชอาณาจักรเพื่อควบคุมการแพร่ระบาดของโควิด-19 [กระทรวงคมนาคม]
วันจันทร์ที่ 18 พฤษภาคม 2563
กรมการขนส่งทางรางออกประกาศมาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินในทุกเขตท้องที่ ทั่วราชอาณาจักรเพื่อควบคุมการแพร่ระบาดของโควิด-19 [กระทรวงคมนาคม]
กรมการขนส่งทางรางออกประกาศมาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินในทุกเขตท้องที่ ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID-19) (ฉบับที่ 4)
ตามที่รัฐบาลได้ประกาศสถานการณ์ฉุกเฉินในทุกเขตท้องที่ทั่วราชอาณาจักร ตั้งแต่วันที่ 26 มีนาคม 2563 และต่อมาได้ขยายระยะเวลาการบังคับใช้ประกาศดังกล่าวออกไปจนถึง 31 พฤษภาคม 2563 อาศัยอํานาจตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 และมาตรา 11 แห่งพระราชบัญญัติระเบียบบริหารราชการแผ่นดิน พ.ศ. 2534 นายกรัฐมนตรีจึงออกข้อกําหนดเป็นการทั่วไปและข้อปฏิบัติแก่ส่วนราชการทั้งหลาย (ฉบับที่ 7) ลงวันที่ 15 พฤษภาคม 2563 เพื่อผ่อนคลายการบังคับใช้บางมาตรการในการป้องกันการแพร่ระบาดของโรคโควิด-19 เพิ่มเติมจากที่เคยผ่อนคลายไว้แล้วเพื่อลดผลกระทบต่อประชาชน ภายใต้เงื่อนไขว่ายังคงให้ปฏิบัติตามมาตรการป้องกันโรคและคําแนะนําของทางราชการต่อไปโดยเคร่งครัด และห้ามบุคคลใดทั่วราชอาณาจักรออกนอกเคหสถาน ระหว่างเวลา 23.00 น. - 04.00 น. ของวันรุ่งขึ้น
กรมการขนส่งทางราง กระทรวงคมนาคม จึงประกาศมาตรการพึงปฏิบัติ การจัดการระบบขนส่งทางราง เพื่อขอความร่วมมือผู้ให้บริการระบบขนส่งทางราง ทั้งรถไฟและรถไฟฟ้าปฏิบัติเพิ่มเติมดังต่อไปนี้
ข้อ 1 ดําเนินการเปิดให้บริการให้สอดคล้องตามข้อกําหนดโดยสมควรเปิดให้บริการเดินระบบรถไฟและรถไฟฟ้า ระหว่างวันภายหลังเวลา 04.00 น. โดยปิดให้บริการ ณ สถานีปลายทางในเวลา 22.30 น. โดยประมาณ เพื่ออํานวยความสะดวกในการเดินทางของผู้โดยสารให้สามารถกลับถึงเคหสถานก่อนเวลา 23.00 น.
ข้อ 2 บริหารจัดการเพื่อเพิ่มขีดความสามารถในการรองรับผู้โดยสารให้เพียงพอสอดคล้องกับปริมาณความต้องการเดินทางในแต่ละวัน โดยเฉพาะในช่วงเวลาเร่งด่วนเช้าและเย็น ควบคู่กับการเว้นระยะห่างทางสังคม (Social Distancing) ภายในสถานีและในขบวนรถอย่างเคร่งครัด
ข้อ 3 เพิ่มความเข้มงวดในการดูแลรักษาสภาพรถ สภาพทาง และอุปกรณ์ เพื่อมิให้เกิดความขัดข้องในการบริการและให้มีแผนปฏิบัติการรองรับกรณีเกิดเหตุขัดข้องหรือสถานการณ์ฉุกเฉิน พร้อมทั้งประสานแจ้งกรมการขนส่งทางรางทันที เพื่อบูรณาการการดําเนินงานได้อย่างรวดเร็วทันการณ์
ข้อ 4 เพิ่มช่องทางในการประชาสัมพันธ์ข้อพึงปฏิบัติสําหรับผู้โดยสาร และแจ้งให้ทราบ กรณีมีเหตุขัดข้องหรือสถานการณ์ฉุกเฉินอันก่อให้เกิดความล่าช้าหรือความไม่สะดวกในการใช้บริการ เพื่อประกอบการวางแผนการเดินทางและการเผื่อเวลาในการเดินทาง
ข้อ 5 เพิ่มความเข้มข้นในการป้องกันและเฝ้าระวังการติดเชื้อไวรัสโคโรนา 2019 (COVID-19) ของผู้ปฏิบัติงานภายในสถานีและขบวนรถที่ต้องสัมผัสใกล้ชิดกับผู้โดยสารจํานวนมาก จะต้องสวมหน้ากากอนามัยถุงมือ หรืออุปกรณ์ป้องกันตลอดเวลาที่ปฏิบัติหน้าที่ พร้อมทั้งจัดทําทะเบียนข้อมูลผู้ปฏิบัติงานในแต่ละวันและช่วงเวลา สําหรับกรณีจําเป็นต้องมีการสอบสวนโรค
ทั้งนี้ การดําเนินการให้ถือปฏิบัติตั้งแต่วันที่ 17 พฤษภาคม 2563 เป็นต้นไปจนกว่าสถานการณ์การแพร่ระบาดของเชื้อไวรัสโคโรนา 2019 (COVID-19) จะคลี่คลายหรือมีประกาศเปลี่ยนแปลง